الاحتاق الذا 


رار 


(الإحتراق الذاتى) 


ه في عام 1938م وقعت حادثة احراق مشهوره امام حشد کبیر من 
الناس في مقاطعة اسكس الانجليزية. 

فبينما كانت الفتاة ( فيليس نيو كومب ) خارجه من احد الفنادق مع مجموعه 

من المدعويين غمرتها نار مفاجئة اتت عليها خلال دقائق؛ 


وقد فشل الحاضرون في اخماد النار التي بدا انها تنبع من داخل جسمها! 

وقد ورد في اوراق المحقق الفقرة التاليه ... 

(لم يسبق ان شاهدت شيئاً كهذا ... فقد احترقت الفتاة بنار زرقاء ذات منشأً 
مجهول) ! 


ه أما اشهر حالات الاحتراق الذاتي في امريكا فهي حادثة إحتراق 
الدكتور ( جون بنتلي ) عام 1966م والذي تحول الى كومه من الرماد 
الناعم بدون سبب مفهوم! 

العجيب في الحادثه ان القدم اليمنى وستائر الحمام ظلا بدون أذى وبقي كل 
مايحيط بجثمان الطبيب سليما في حين تحولت عظامه الى رماد! 


ه الأغرب من هذا كله أنه في حالات نادرة من الاحتراق التلقائي لا 
يحترق إلا خارج الجسم وتبقى الأعضاء الداخلية غير محترقة ! 

بعض الحالات كانت درجة حرارة إحتراقهم 3500فرانهيت ومع ذلك 
الأثاث في غرفتهم كان سليم تماما! 


يا ترى في تفسير للظاهرة الغريبة دي؟! وإيه أشهر الحالات المعروفة؟! 


والأهم هو الإحتراق الذاتي ده بيحدث إزاي وعبارة عن إيه؟! 


د. أحمد عبدالسلام 


الإحتراق الذاتى 
التعريف والنشأة 


عارفين لما واحد يقهرك ويغيظك ويخليك تبقى بتغلي من جوه؟! › 


طيب عارفين لما الجو يبقى رومانسي» والمشاعر فياضة والحب يولع في 
الدرة؟؟!! 


عارفین کل ده؟! 


أهو ده كله مالوش أي علاقة خالص بالإحتراق الذاتي 


لإحتراق الذاتي: 


[Spontaneoun human combustion] 


واللي ترجمتها: "لإحتراق البشري التلقائي". 
و الإحتراق ده ممكن يكون لشخص حي» أو لشخص توفي قبل 


الإحتراق دون وجود أي مصدر خارجي للإشتعال» مع الإعتقاد إن مصدر 
الإحتراق من داخل الجثة! 


وده یوضح لنا أول نقطة جديدة عليا شخصياء إن ممكن الإحتراق الذاتي يحدث 
لشخص مات بالفعل مش شرط لشخص حى! 


٭متی ظهر مصطلح "الإحتراق الذاتی” ؟ 


(عشان نفهم أي حاجة لازم نعرف أصلهاء وكمان نعرف فكر ومنهج اللي عملها 
أو أكتشفها وأظن أستفدنا من الكلام ده في سلسلة تناسخ الأرواح) 


ما علينا. ٠.‏ 

أول واحد طلع مصطلح (الإحتراق الذاتي) هو "بولي رولي" عام 1746م وكان 
بيفسر به الموت [الغامض!) للكونتيسة "كورنيليا باندي". 


في عام 1731م الكونتيسة شعرت بشوية تعب وحركتها بقت تقيلة» نادت على 
الخادمة » وأستندت عليها إلى أن وصلت لغرفتها. 


قعدوا يتكلموا شوية ويحكواء وبعدين الإيمان خدهم شويتين فقاموا ببعض 
الضذرات المه تعذرا في لحرت دى تلات ماعات 


بعد كده الخادمة قالتلها تصبحي على خير وقفلت الأوضة ومشت. 


في صباح اليوم التالي.. يخبطوا الباب على كورنيليا ماحدش بيرد» ا 
لقلق خدهم [] دخلوا الغرفة لقوا أيه؟! 


Ck 


بتكلم بجد.. مالقوش الكونتيسة»ء كل اللي لقوه شوية رماد» جزء الجبهة 
الأمامي» ساقين» وثلاثة أصابع فقط! 

ألحقيني ياأما 

(في تكملة للقصة بس مش هأقولها دلوقتي ©) 


في عام 1834م آلف البحار "فريدريك ماريات" رواية خيالية بتتحدث عن 
الإحتراق الذاتي ضمن سلسلة رواياته. 

عام 1995م كتب "لاري أرنولد" في كتابه (الحريق) إن هناك حوالي 
0 تقرير يستشهد به على حالات الإحتراق التلقائي حول العالم» لكن على مدار 
0عام. 


ويداً أطباء وعلماء وأدباء يهتموا بالظاهرة کی 


هو فی حد إتحرق تلقائي!؟ 
(شواهد على ظاهرة الإحتراق البشرى الذاتى) 


ا ار ا ائ کل کے وکر اران د 
ظاهرة موجودة بالفعل؟! 


في کتیر حقيقية و جا د بالصور أحالات الإحتراق الذاني. 
منها على سبيل المتال لا الحصر.. 


-١‏ في 2 يوليو 1951 ٠‏ تم العثور على واحدة اسمها "ماري ريزر" عندها 
وجدوها محترقة حتى الموت في منزلها. لما حضرت الشرطة › وعند دخولهم 
إلى المنزل » وجدوا أن بقايا ريزر محروقة بالكامل في الرماد » مع بقاء ساق 
واحدة فقط! 

وكمان تم تدمير الكرسي الذي كانت تجلس عليه. 

لأ مش بس كده ده أثناء التحقيق › وجدوا إن درجة حرارة ريزر كانت حوالي 
0 درجة فهر نهایت () 

الأمر الذي أثار حيرة المحققين » حيث ظل كل شيء آخر تقريبًا في الغرفة التي 
عثر علی ریزر فیها کما هو علی حاله!! 


- 28مارس 1970م تم العثور على (مارغريت هوجان) الروسية › وهي أرملة 
تبلغ من العمر 89 عامًا [دي كان لازم تموت محروقة © ] محترقة تقريبًا إلى 
درجة الدمار الكامل. 

وأيضا شاشة التلفاز وجدوها ذائبة هي الأخرى على بعد 12 قدمًا من الكرسي 
الذي عثر على بقايا الرماد فيه ؛ خلاف ذلك › كانت المناطق المحيطة سليمة 
تقريبا © !! . 

قدميها وساقيها من أسفل الركبتين زي ما هما سلام! 


۳- في عام 1980م تم العثور على (هنري توماس )» رجل يبلغ من العمر 73 
عامَّا > محترقا حتى الموت في غرفة المعيشة بمنزله في منطقة راسو في إيبو 
فال. 

تم حرق جسده بالکامل » ولم يتبق سوی جمجمته و جزء من کل ساق تحت 
الركبة. كانت القدمين والساقين لا يزالان يرتديان الجوارب. 


کما تم تذمیر نف الگرسی الى كان جانا فيه قزر فاط الثرطة الفرعين 
أن حرق توماس كان بسبب تأثير الفتيل . 


(وتأثير الفتيل هنعرفه الفصل القادم إن شاء اللّه) . 


>-ديسمبر 2010 › تم تسجيل وفاة "مايكل فهرتي" » رجل يبلغ من العمر 76 

عامًا في مقاطعة غالواي » أيرلندا » على أنه "احتراق تلقائي" من قبل قاضي 

التحقيق الجنائي. 

"لقد تم التحقيق في هذا الحريق بشكل دقيق » وغادرت لي مع الاستنتاج بأن هذا 
يتناسب مع فئة الاحتراق البشري التلقائي › الذي لا يوجد تفسير كاف له". 


ركزتم في كلمة لا يوجد تفسير كاف! 


› ظهر يوم 17سبتمبر 2017م أحدث حالة للإحتراق الذاتي كانت في توتنهام‎ -٥ 
شمال لندن » وقتها كان في رجل عجوز يبلغ من العمر 70 عامًَا »> وهو (جون‎ 
نولان) من مقاطعة مايو في أيرلندا »> النيران أشتعلت فيه تلقائيًا أثناء السير في‎ 
.© شارع‎ 

حاول بعض المارة مساعدته في مكان الحادث »› وتم نقله جواً إلى المستشفى 
حيث توفي في اليوم التالي. 

وأصيب بحروق شديدة من الدرجة الثالثة في 65 من جسده. في ذلك الوقت »› لم 
يكن المحققون قادرين على تحديد سبب هذا الحادث وتعاملت وفاته على أنها غير 
معروفة. 


كفاية كده» لكن عاوزكم تفتكروا القصص دي كويس» لإن في حقائق تم إخفائهاء 
وهنوضحها إن شاء الله في فصل الصدمة واللي هيبقى بإذن الله فيه مفاجأآت 
مذهلة. 


طيب ما فيش حد نجا من الإشتعال الذاتي؟! 
باختصار عشان ماطولش في طفلتين نجوا من الإشتعال الذاتي»»› 
١-‏ في سبتمبر 1985 كانت (ديبى كلارك) طفلة ماشية عادي لقيت لهب أزرق 
ووضعو ها في البانيو. 
ال فا ترت ن لر که مقحرن بارا كن ا ات ا 


2- في شتاء 1990 في انجلترا كانت (سوزان موتشد) واقفة في مطبخ منزلها 
مرتدية (بيجامة) مقاومة للنيران عندما اشتعلت فيها النيران فجأة ثم انطفأت في 
ثوان معدودة قبل حتى أن تتمكن من خلع ملابسها أو الصراخ للنجدة. (معرفش آنا 
حكاية بيجامة مضدة للنار دي © ) 


3- رجل يدعى (جاك انجل) انه تعرض لحادثة احتراق ذاتي نجا منها ولكن دونما 
شهود. وأيضا يدعی كثير من الناس أنهم استيقظوا صباحا لیجدوا آثار حروق 
على وجوههم وبطونهم دونما سبب ظاهر. 


في حالة كمان ودي مفاجأة» والغريب إنها هتلخص الموضوع كله. 


الحالة دي هي[ 


( أنا ) أيوه أنا أحمد عبدالسلام ربنا سبحانه وتعالى نجاني من حادثة إحتراق 
ذاتي» عارف إنكم مش هتصدقوا أو هتظنوا إني بهزر» لكن فعلا دي حقيقة بس 
مش هأقولكم التفاصيل ولا القصة غير في أخر بوست (بوست الصدمات) عشان 
تكون فيها الخلاصة © 

أدينى عقلك وأمشی حافی © 


(التفسيرات العلمية حول ظاهرة الإحتراق الذاتى) 


السلام عليكم» عاملين إيه لعلكم بخير» و تكون مجهزين طفايات الحريق» وأجهزة 
الإنذار 

المرة اللي فاتت فأنا يعض القصص عن الإحتراق الذاتي» وبعبدا عن الوااوي 
والآه» والسخونية والنار هنقول إيه التفسيرات للإحتراق التلقائي.. 


أولا: تفسيرات المؤيدين: 
(وهنا اسمحوا لي إن أقول التفسير المؤيدء والرد عليه تحته › وللأمانة دول هيبقوا 
منقولين زي ما هم لکن بإختصار أو تصرف بسيط) 


١-هل‏ الاحتراق الذاتي هو عقاب آلهي ؟ 
في العصور الوسطى ادعت الكنيسة إن حالات الاحتراق الذاتي تحدث لناس قد 


بلغوا الحد الأقصى لذنوبهم فاستحقوا عقاب الله بالنار والفناء» في حين ادعى 
بعض القساوسة أنها نتيجة شهب تسقط من السماء من عمل الجن والشياطين. 


لکن لو ده فعلا صح »۰ إيه تفسير إن ناس كتير ممن ارتكبوا ذنوبا اشد فظاعة من 
مجرد إدمان الكحوليات نفس المصير كالقائمين على محاكم التفتيش في أعقاب 
الثورة الفرنسية والذين أزهقوا أرواحا كثيرة بمقاصلهم دونما جريرة» وكمان 
الک تق کار تفا أحر قت نت ماقت عة الصلا ا ةا 


“ادمان الكحولبات ‏ 

سرى ذلك الاعتقاد بين الناس كون اغلب حالات الاحتراق كانت تحدث لمدمني 
الكحوليات بشكل مفرط لأن الكحول مادة سريعة الاشتعال. 

ولكن التجارب الحديثة أثبتت انه حتى الأجسام المشبعة كليا بالكحول لن تشتعل 
بتلك الطريقةء (لإن ببساطة كمية الكحول اللي محتاجينها لتوليد حرارة تسبب 
تحويل الشخص لرماد» هتموت الشخص ده بتسمم كحولي أصلا! ) 


الدهون المختزنة في الجسم ١‏ 

سرى ذلك الاعتقاد كون اغلب الحالات كانت بين البدناءء حيث في ظروف معينة 
تحترق تلك الدهون فيحترق الجسد بالكامل وده شرحها الباحث "لورانس عفرين" 
إن الخلايا البدينة تحت ظروف معينة بتفرز مواد تسبب الحريق ولكنها أغفلت 
حدوث الظاهرة في النحفاء. 

(لكن نظرية الفتيل واللي بتفسر عملية الإحتراق علميا ردت على النقطة دي 
کی اا ر ا اد کے 


الکھرباء (electrostatics) iI‏ : 
حقول كهربية داخل جسم الإنسان يحدث بينها تماس في لحظة معينة ( 0اك 
tأuعcir‏ ) بطريقة غير معروفة كما يحدث في التفاعلات النووية فتنتج حرارة 

هائلة في وقت قصير . 


(لكن إيه طريقة تفريغ الكهرباء الساكنة واللي ممكن تفحم عظم الإنسان وثفضل 
ملابس الضحية والمنطقة المحيطة سليمة؟! ماحدش يعرف إلى الآن) 


١ فرضية التقاء المادة بأضادها‎ ٥ 

الموجبة الشحنة (ك١‏ امم ) بالنيوترونات u) ٣٠ ١١(‏ هم) المتعادلة الشحنة 
والالكترونات(5١٠,)ء‏ هاه )السالبة الشحنة في التفاعل الذرى. 

يحدث هذا داخل جسم الإنسان فينتج عنه كميات هائلة من الطاقة تكفى لتحول 
الإنسان إلى رماد في ثوان معدودة 

رق افا الع لكرت اعات كسا دات اة افر اكل الحا 
الهضمي للإنسان نتيجة سوء التغذية» وهو التفسير الأكثر قبولا على الرغم من 
عدم كفايته ولكنه فسر خواص تلك الظاهرة الثلاثة : 

1- القوة 

2- الفجائية 


3- المحدودية 


(بصوا هو التفسیر ده مضحك»› ومحرج الصراحةء والأعجب إنه ممكن يكون 
أقربهم واقعية! 

بيقولك إن نتيجة سوء الهضم وزغولة المعدة ومشاكل القولون وسوء التغذية 
بتحدث شوية تفاعلات للجهاز ١‏ لهضمي. 

لو التفاعلات دي كانت قوية وحدثت بشكل مفاجئ وكمان في جزء محدودة زي 
المعدة متلا فالتفاعلات دي ممکن تسبب طاقة تفحم الشخص المصاب! لکن لڀه 
مش کل الناس حدث عندهم ده؟! ) 


محروج أقولكم ندخل على أدلة المعارضين بعد ما كل أدلة المؤيدين طلعت فشنك 


هأقولكم رأي أتنين من المعارضين الأول في البداية: 


 دروقدار‎ نیماینب-١‎ 

نائب رئيس تحرير مجlة‏ Ûlعglم Skeptical |¬quİr©r)‏ ( 

الرجل بيطرح سؤال مهم: بيقول لو إن ظاهرة الاحتراق الذاتي حقيقية وليست 
ناتجة عن كون الشخص مسن أو مصاب وبجوار مصدر لهب طيب ليه الظاهرة 
مش منتشرة في كل أنحاء العالم (كان عدد سكان العالم 5مليار في 1987م ) وهو 
هنا بيستدل بشكل ضمني إن كل الحالات كانت ناس كبيرة في السن وبجانب 
مصدر لهب وكمان مستغرب إن الحوادث في أوروبا بس!! 


الباحث عن الخوارق "براين دانينج" : 


هو بيقول إن الحالات دي عبارة عن موت طبيعي وبعد كده مصدر إشتعال قريب 
سبب إحتراق ببطء»› وان معنی إن السبب مجهول»› مش معناه انه إشتعال ذاتي. 


طبعا دي أراء مش آدلةء لكن الدليل اللي يعتبر من أقوى التفاسير المنطقية هي 
نظرية (تأثير الفتيل) واللي شايفها ردت على كل الشبهات عشان كده هأقولها 
بإختصار واكتفي بيها کدليل قوي جدا في رايي. 


الأول نشوف التجربة دي: 

تجربة 1998: 

التجربة عملها تلفزيون الإذاعة البريطانية ( ©88) لسلسلة الأفلام الوثائقية 
QED)‏ ( 

عملوا ايه بقی؟!! 

جابوا خنزير ميت» وضعوه في غرفة مفروشة فيها تلفاز وسجاد وعفش» وغطوه 
ببطانية وولعوا فيه بشوية بنزين صغيرين خالص» وسابوه يتحرق ببطء. 
الملاحظة. 

رغم إن شعلة النار كان بسيطة»ء لكن جلد الخنزير إتحرق بدرجة حرارة عالية 
جداء لدرجة إن شاشة التلفاز اللي موجودة على رف فوق جثة الخنزير دابت 
وإنصهرت! 

العجيب بقى إن باقي الأشياء في الغرفة لم تتأثر كثيراء ولا كأن في حاجة ولعت 
من شوية! 

(وده نفس اللي حدث لأحد الضحايا وقولنا قصته في الفصل اللي فات) 


طبعا بعد ساعات دخلوا يخمدوا النيران وجدوا لحم وعظم الخنزير إتدمروا تماما! 


الإستنتاج: 
تأثير الفتيل هو السبب في الإحتراق الذاتي. 


ا ل ان ا ت ع ق ن ا 
بحاجة بسيطة (عقب سيجارة» عود كبريت» شمعة» مصباح زيتي) وبعدها مع 
وجود ظروف معينة تبدأ الدهون في جسم الإنسان تدوب وتتحرق من الداخل 
بدرجة حرارة عالية جدا ويبقى الإنسان زي الشمعة فتيلها يفضل والع ببطء› 
وجسمها بيسيح ويختفي! 

ی اا ف ع ا و و کی 
ال ات وکل له ةد کے ال ف ا ٠‏ حا ا 
(فوق راس الضحية على الرف) بيتحرقوا وباقي الغرفة لا. 


آزیدكم كمان: 
الإيادي والأقدام مافهومش نسبة دهون كتير لكن ممكن اليد تسيح وتقع على البطن 
(الكرش بتاعنا @) ) فتسيح» وعشان كده فسرت ليه الأقدام هي اللي بتفضل. 


خدوا دي کمان: 
الناس النحيفة برضوا عندها نسبة دهون حتى لو قلت» لكنها موجودة» 
وكده النظرية فسرت ليه فى حالات نحيفة. 


أخر حاجة: 
الكحول تروك تأثير الفتيل عشان کده أكتر الحالات ناس سمينة» ومدمنة الخمر أو 


الكحول! 


المفاجأة 


آنا بهدي لكم أول فيديو عربي» ويمكن أول فيديو على اليوتيوب بيشرح 
نظرية (تأثير الفتيل) من إعدادي وتصويري» وهيثبتلكم صحة النظرية 
وإن فعلا ما فيش حاجة اسمها إحتراق ذاتي من غير مصدر حريق. 
أضغط على اسم الفيديو 

(# شرح نظرية الفتيل الجزء الأول 


<#شرح نظرية الفتيل الجزء الثاني 


جاهزین عشان تتصدموا؟ © 
حقائق وأسرار حول الإحتراق التلقائى 


يا جماعة دول ناس لقوهم محروقين في بيوتهم» وهم بس اللي إتحرقوا مش العفش 


الفصل ده أنا سميته (فصل الصدمات) لإن فيه حاجات بتخليني أشد في شعري»› 
فلو إتهورت أو إتنرفزت في الكلام فياريت تسامحوني لإني بكتب معاكم بتلقائية 


وعلى طبيعتي 1] 


کمان کےا ات مانت کر رق کے ف تا کا رفا فی د الات 
ا ا ی ق کا و 
العلوي تحول إلى رماد وأكتشفوا إن القاتل حرقها بعد ما قتلها وتركها جالسة 
مکانها! 


أتهموا زوجها بالقتل» لكن المحاكمة برآته ونسبت القضية للاحتراق الذاتي وما 
حدش يسألني ليه وإزاي عشان مش بحب أشتم () 


المهم: 
طالما الموضوع كده» يبقى تقارير الطب الشرعي» واللي يعتبروا أول ناس 


عاينت الحوادث وفحصتهاء أكيد هتكون أدق وهتوضح لنا حاجات مهمة.. 


یلا بنا ). 


۰ 


قبل ما نسرد الخطوات اللي اتعملت هأقولكم الخلاصة بحيث تبقى في دماغكم 
وانتم بتقراوا.. 


[تحقيقات الطب الشرعي في تحليل الحالات المبلغ عن إحتراقها تلقائياء حاولت 
جمع كل الفرضيات المنطقية المحتملة من سلوك الضحية وعاداتها واستهلاك 
الكحول» والقرب من مصادر الإشتعال» وطبيعة الحرائق اللي بتصيب الدهون 
الذانبة..إلخ. 

ووصلوا إن الإجماع العلمي الحالي هو إن معظم وربما جميع حالات الإحتراق 
الذاتي تم تجاهل وجود مصادر خارجية للإشتعال وده خلاصة الصدمات إن كل 
قصص الحالات ناقصة حتة © ) 


بسم اللّه.. 
ندخل في التفاصيل... 


في عام 1984 ٠‏ قام الباحث العلمي (جو نيكل) والمحلل الجنائي (جون فيشر) 
بمشروع بحث موسع مدته سنتان » شمل ثلاثين حالة تاريخية من حالات 
الإحتراق الذاتي. 

ونشروا تقريرهم ده -واللي كان عبارة عن جزئين طوال- في مجلة 

(الرابطة الدولية للمحققين), وكمان عملوه كجزء من كتاب أظن أسمه 


(اسرار الخارق). 


جو نيكل كمان كتب منفردا في الموضوع ده بشكل متكرر» وأجرى بحث إضافيا 
لوحده وظهر في الأفلام الوثائقيةء وحاضر في أكاديمية نيويورك لعلوم الحرائق 
يعني واخد الموضوع فحت وردم وفحت تاني @©. 


ما علينا... 


المهم إن التحقيق اللي عملوه نيكل وفيشر › واللي بحث في حالات في القرنين 


مالها؟!! 
غ ع ق لار ا 0 0ا ا و 
وما الي تلك 


وأول صدمة بقى إنه تم حذف هذه المصادر من الروايات المنشورة لهذه الحوادث 
> بحجة أنها تعمّق هالة الغموض حول الموت المفاجئ ممكن تكونوا مش مصدقين 
إن حد يعمل کده لکن خلوها في دماغکم دلوقت. 


فيح التغلبقات زمبلة شالت زرائ الاس دي إتحرقت وماخولش تصرح أو 
تجري.. 


التحقيقات جاوبت على النقطة دي إن أكثر الحالات المسجلة كانت بتعاني من 
مرض إسمه (التصلب العصبي المتعدد) وده من أعراضه إن بيحدث فصل بين 
المخ والأعصاب وممكن يسبب توهان وعجز عن الحركة وحاجات كتير» وكمان 
في حالات كانت عندها أسباب أخرى تسبب العجز عن الحركة هنقولها إن شاء الله 
في الجزء التاني من الفصل ده. 


وكمان قالوا إن في حالات الحرق بيكون بشكل مش كامل وده إتفسر إن الإشتعال 
كان بدا في جسم الضحية فقط لكن لما بيحدث تدمير كبير بيلاقوا إن في حاجات 
دخلت في الموضوع زي حشو الكراسي وأغطية الأرضيات» وأحيانا الأرضيات 
نفسها أشتركت في الإشتعال وعملت تأثير الفتيل اللي إتكلمنا عليه» وعملت فيديو 
بنفسي كتجربة عملية لشرحه» ووضعت لحضراتكم اللينك بتاعه في الفصل 
السابق. 


بإختصار ووفقًا لتحقيق نيكل وفيشر › لو إنت وضعت إيدك في شعلة البوتوجاز 
وممكن الأمر يبقى عادي. 


نفس الفكرة بيقولوا إن نتيجة الاشتعال وتأتير الشمعة أو الفتيل هنلاقي إن الحرارة 
والنار بتطلع لفوق فبتحرق السقف أو تلفاز على الرف لكن تأثيرها الجانبي بطيء 
وبالتالي المنطقة المحيطة مش بتتأثر. 


كفاية كد 


بس معلش أخر نقطة في الجزء ده وباختصار برضه., 


> وجدت إن الأنسجة البشرية المحترقة بتطلع لهب بسيط وضعيف جداء وبالتالي 
لازم يكون هناك حاجة بتزيد الاشتعال بمعنى ان صعب النار تبدأ من داخل 
الأنسجة للملابس» لكن سهل من الملابس للأنسجة. 


وده يفسر إن في حالات لقرا أعضائهم الداخلية سليمة. 


أسکتوا مش کنت هھأتحرق ذاتی @ 
تحرق داتی 


الجزء الثانى من الصدمات وتجريتى الشخصية 


ممكن يكون الجزء الأول مش صدمكم. 


لكن الصدمة هنا إن أنا أتبعت معاكم نفس الإسلوب اللي أتبعه كتيير من اللي 
روجوا لفكرة الإحتراق الذاتي.. 


طمست أجزاء من حقيقة أشهر الحالات.. 


كنت إعترفت لكم إني خبيت بعض الأجزاء من القصص› وله الل عملوه أكتر 
الناس اللي بتروج للظاهرة» وعشان الأمانة العلمية وإن هدفي هو المناقشة الجادة 


للظواهر الخارقة دي» هأقولكم الأجزاء المحذوفة.. 


تابعوا معایا... 


١-قصة‏ الكونتيسة كورنيليا باندى 

كان عندها ٦٦‏ سنة بتحب شرب النبيذ جدا سكرت وبقت مش قادرة تمشي سندوها 
ودخلوها الغرفة» كمان كانت بتدهن جسمها كله بزيت الكافور لتسكين الآلام» لما 
e‏ 
بيضعوا فيه الزيت ويولعوه عشان ينور الغرفةء لقوا المصباح متغطي برماد الجثة 
والزیت کان خلص منه! 


يجي بقى يقولك إن الوفاة غامضة وتتسجل إنها أول حالة إحتراق ذاتي! 


وی عا في البوست ده » أصل الغباء لا دين له @) 


-۲ماری ویزر : 


اللي لقوا حرارتها 3500 فهرنهايت كانت بتأخد حبوب منومة وفي نفس الوقت 
.سجاير فنامت والسيجارة أحرقت ملابسها وتمت الحادثة 


:- مارغرىت هوجان 


أم 89سنة» أحد الجيران قال إن كان في حريق ببعض قطع الفحم على الموقد 
اللي حاجة شبه البوتوجاز كده في اليوم السابق للحادثة ببيت مارغريت» وإن كان 
التحقيقات معرفش تجيب الصلة بين النار دي واحتراق مارغريت. 


..-بصوا بقی دي جديدة وبشوکتها زي ما بیقولوا 


جون نولان: 

عنده 70سنة » عايش في توتنهام» شمال لندن. 

الرجل يا عيني كان ماشي في الشارع يوم 17سبتمبر 2017م يعني من سنتين 
بس. هوب فجأة الرجل ولع © آيو ولع لوحده الناس حاولت تنقذه لدرجة نقلوه 
بالطائرة للمشفى» لكنه مات تاني يوم ف 

وكانت الحروق من الدرجة التالتة في 65 من جسده» والمحققين ماقدروش 
يحددوا سبب الوفاة. 
لكن في مارس 2018م التحقيق اتفتح في محكمة شمال لندن لدراسة ظروف وفاته 
والطبيب الشرعي أثبت إن السيد نولان أشعل النار في نفسه عن طريق الخطأً 
وهو بيشعل سيجارة وحددوا سبب الوفاة إنه بمثابة 

(اشتعال عرضي للملابس) 


لكن آنا شخصيا معترض ازاي تقرير شرعي ما يعرفش السبب غير بعد الحادثة 
بست شهور؟! لكن ممكن يكون في تفاصیيل ماقدرتش اوصلها. 


أظن كده تمام أوي.. كأمثلة لتوضيح إن في نقاط ممكن تبين سبب منطقي 
للإحتراق وإن مافيش حلاوة من غير نارء اقصد حريقة من غير كبريت او بنزين. 


طيب ليه كل الخوارق من تناسخ وتحريك عن بعد واحتراق تلقائي إلى آخره 
موجود في الغرب بس؟! 


طبعا ده سؤال بيطرح نفسه بقوة» ممكن يكون بسبب مشاريع عسكرية سرية»ء أو 
جن وشياطين خاصة إن أمريكا متلا دولة قائمة على مذابح الهنود الحمر» لكن كل 
ده تفاسير خيالية. 


في تفسير ربنا هداني ليه ممکن يکون صح أو يكون خطا.. 
وهی 
( التربية والثقافة الموجودة فى المجتمع الغربى.. ) 


بمعنی: آفلام هولیوود» روایات رعب وفانتازیاء سلاسل هاري بوتر کل ده آکید 
بيأثر على عقلية المجتمع ورجال الإعلام اللي بيحاولوا يثيروا نقط الخيال العلمي 


وقبل ما أقول حكايتي مع الاحتراق الذاتي هألخص كام نقطة... 


.١-الأدلة‏ على الإحتراق الذاني غير علمية بشكل كبير ولها رد عليها 


۲-معظم وريما كل حالات الإحتراق الذاتي لها أسباب منطقية أخرى ويكفى إن 


-نظرية الفتيل شرحت كل ظواهر الإحتراق الذاتي 


٤-أنا‏ شخصيا إقتنعت إن مافيش إحتراق ذاتي» إنما في ظروف لو إتوفرت هتوصل 


*دلوقتي إن شاء الله هأحكي قصتي وبكل التفاصيل وبعد كده عاوزكم تحذفوا 
أجزاء من الذاكرة وتفكروا بعقل واحد غربي وتقولوا يا ترى كنت ممكن أكون 
أول حالة إحتراق ذاتي في الوطن العربي ولا لا ©@© 


الموضوع كان تقريبا في 2008أو 2009 كنت في الفرقة التانية كلية الصيدلة 
وعندي إمتحان عملي ميکروبيولجي. 


كان أهم حاجتين في الإمتحان: 


(تعقيم الأدو ات» ونظافة المكان.) 


ربنا رزقني و كنت واقف على بنش أمام باب السكشن» كنا أربعة أو تلاتة تقريبا 
على جانب البنش وفي زمايلنا قصادنا في الجانب التاني» واتنين ميعيدين قاعدين 
عند الباب» وواحدة وقفة ورايا مش فاكر بتعمل إيه. 


بدأ الإمتحان» وضعت المذكرة اللي كنت براجع فيها داخل الدرج» وطلعت 
الكبريت وولعت ال 6 ه|؟ اللي هو (لهب بنزن) عشان أعقم الأدوات عليه 
وطفيت عود الكبريت. 


عود الكبريت اللي طفيته فعلا ومتأكد من كداء أصبح تهمة في إيدي! 


لو رميته على الأرض أو في الحوض حد من الميعدين اللي حولي ممكن يزعق أو 
ينقص درجات»› لو وضعته في الدرج ممكن المعيدة اللي ورایا تلمح المذدكرة 
وتفت> ني بغش! 


طیب أعمل إیه؟! 1 


خدت عود الكبريت (المطفي) وحطيته جوه علبة الكبريت»› أنا معرفش إيه اللي 
حدث يمكن العود كان لسه سخن» يمكن ماطفاش بشكل كامل» المهم إن لقيت شعلة 
صغيرة وبتكبر طالعة من علبة الكبريت خفضت راسي ونفخت جو العلبة عشان 
أطفيها.. 


مش عارف هتصدقوني ولا لأ .يس فعلا الزمان والمكان أتغيروا تماما!/ 


في جزء من الثانية لقيت نفسي لوحدي» مافيش حد حولي خالص في نور غريب 


اله المستعان © أنا فعلا سلمت نفسي للموت بالمعنى الحرفي. 


فجأة في جزء من الثانية لقيت المكان رجع طبيعي ولا في أي حاجة حدثت 
خالص! 


والمعيدة اللي ورايا وزمايلي ولا حد خد باله» ولا حد شافني من الأساس!! 


مش هأقولكم أنا قعدت أد إيه أعصابي رايحة» ومش مصدق نفسي لكن في 
حاجتين إتعجبت منهم قوي: 


-١‏ في اللحظة اللي سلمت نفسي للموت فيهم» ما خطرش في بالي أنطق الشهادةء 
!کل اللی حدثت به نفسی آنا خلاص کده هأموت مافیش أمل 


٣-تاني‏ حاجة زميلي اللي قدامي وجهه في وجههي» سالني ان کان معايا کبريت 
إعشان يولع )لهب بنزن (اللي قدامه 


(الحمد لله رب العالمين الذي نجاني واسأل الله العلي العظيم حسن الخاتمة لي 
ولأهلي وللمسلمينء ويرزقنا شكر نعمته الحمد لله رب العالمين) 


وجسمي ومت» ماكنش حد هيعرف بموضوع عود الكبريت» وكمان لهب بنزن 
كان على البنش بيني وبينه حوالي 40 سح» والنار هتبدا من الوجه. 


SE N 


بعقل الإنسان الأوروبي: 


أول حاجة هتكون (الإحراق الذاتي), رغم إني كنت نحيف ومش بشرب كحول 
TT‏ 


بعقل الإنسان العربي 


هيختر ع أي حاجةء يقولك لهب بنزن مسك في كم البالطو» صاحبه بيهزر قذفه 
بعود کبریت› داخ وجاله هبوط وقع برأسه في النارء کده يعني... 


القصة بتاعتي فعلا حقيقية مش تأليف ولا حاجة لكنها -سبحان الله» سبحان الملك- 
بتلاخص الفكرة عل الإحراق الذاتي. 


وعلى رأي واحد صاحبي (الإنسان بيصدق اللي عاوز يصدقه! ) 


يارب يارب يكون الكتاب عجبكم» وما تكونوا شعرتم تجاهي بأي ضيق أو ملل 
والشكر لمتابعة حضراتكم ولأدمن الجروبات اللي دعموني واستحملوني في 
النشر.. 


وكده ريا أكرمني بعمل مجموعة سلاسل اللي عاوزها يضغط الاسم 


وهتتحمل مباشر ان شاء الله تعالی, 


١-سلسلة‏ أسرار مملكة الجان: 
(كل حاجة عن الجن من أول أشكالهم لغاية القرين والحاسة السابعةء والأطباق 
الفضائية وتحضير الأرواح) 


۲-سلسلة آنا مش أنا: 


(لتناسخ الأرواح والتقارير الرسمية ومين المستفيد وحكمها في الأديان) 


۳-سلسلة أشوفها بتولع: 


(عن الإحتراق الذاتى تفسيره» وحكايته» وأسراره وتجربة شخصية حقيقية) 


يا رب تكونوا أستمتعتم وأتبسطوا.. 
وسعيد بأي تواصل أو طلب أو إقتراح.. 
فيس بوك: 

د. أحمد عبدالسلام. 
إيميل: 


Ahmed _201028428@yahoo.com 


شکر خاص جدا. 
للمصمم/ أحمد الشيخ 
على الغلاف الرائع 
آكونت: 
Ahmed Elshekh‏ 


الأحتراق الداخل 


9 مہر عر 


